EL Επίσημη Εφημερίδα της Ευρωπαϊκής Ένωσης C 67/6

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της Συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

2010/C 67/05

Αριθ. Ενίσχυσης: XA 254/09

Κράτος μέλος: Κάτω Χώρες

Περιφέρεια: —

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Regeling LNV-subsidies: onderdeel investeringssteun voor primaire landbouwondernemingen in technieken die leiden tot vermindering van de emissie van fijn stof

Νομική βάση: Regeling LNV-subsidies: artikel 1:2, artikel 1:3, artikel 2:37, eerste lid, onderdeel d, bijlage 2 (hoofdstuk 5)

Openstellingsbesluit LNV-subsidies

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 2009: 5 000 000 EUR

2010: 20 000 000 EUR

Μέγιστη ένταση ενίσχυσης: Η ενίσχυση χορηγείται βάσει του άρθρου 4 του κανονισμού (ΕΚ) αριθ. 1857/2006:

έως 60 % του κόστους των απαιτούμενων συμπληρωματικών επιλέξιμων επενδύσεων για την προστασία και τη βελτίωση του περιβάλλοντος ενόψει της συμμόρφωσης με τα ελάχιστα όρια ποιότητας του ατμοσφαιρικού αέρα που θεσπίσθηκαν πρόσφατα·

ανώτατο ποσό της ενίσχυσης: 400 000 EUR, σύμφωνα με το άρθρο 4 παράγραφος 9 του κανονισμού (ΕΚ) αριθ. 1857/2009.

Ημερομηνία εφαρμογής: Στο πλαίσιο του παρόντος καθεστώτος, η ενίσχυση χορηγείται μετά τη δημοσίευση των συνοπτικών πληροφοριών σχετικά με το καθεστώς στην ιστοσελίδα της Επιτροπής.

Διάρκεια του καθεστώτος ενισχύσεων ή της χορήγησης μεμο- νωμένης ενίσχυσης: Έως τις 31 Δεκεμβρίου 2010.

Στόχος της ενίσχυσης: Το καθεστώς ενισχύσεων απευθύνεται στις μικρές και μεσαίες γεωργικές εκμεταλλεύσεις, οι οποίες υπερβαίνουν ή κινδυνεύουν να υπερβούν τις οριακές τιμές που έχουν καθορισθεί ως στόχος από την Ευρωπαϊκή Ένωση για τις εκπομπές λεπτών σωματιδίων (PM10). Ο στόχος που επιδιώκεται είναι να τους δοθεί η δυνατότητα να συμμορφωθούν με τις καθοριζόμενες τιμές για τις εκπομπές λεπτών σωματιδίων έως την προθεσμία της 11ης Ιουνίου 2011. Το καθεστώς αποτελεί έτσι απόρροια του εθνικού προγράμματος συνεργασίας στα θέματα της ποιότητας του ατμοσφαιρικού αέρα (NSL). Το NSL περιλαμβάνει τα μέτρα που απαιτούνται προκειμένου να εξασφαλισθεί η έγκαιρη συμμόρφωση με τις οριακές τιμές ποιότητας του ατμοσφαιρικού αέρα που καθορίζονται στην οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα. Στο κείμενο αυτό λαμβάνονται υπόψη η αναβολή εφαρμογής και η απαλλαγή που προβλέπονται στην απόφαση της Ευρωπαϊκής Επιτροπής της 7ης Απριλίου 2009 [C(2009) 2560]. Με την απόφαση αυτή θεσπίζεται παρέκκλιση για τις Κάτω Χώρες έως τις 11 Ιουνίου 2011 στο θέμα της επίτευξης των οριακών τιμών για τα λεπτά σωματίδια (PM10). Βάσει της παρέκκλισης, αναβάλλεται η εφαρμογή της προθεσμίας για την επίτευξη των προδιαγραφών, ενώ οι προδιαγραφές θα καταστούν δεσμευτικές στις Κάτω Χώρες μόνο στις 11 Ιουνίου 2011. Η χρονική περίοδος έως τις 11 Ιουνίου 2011 μπορεί επομένως να θεωρηθεί ότι συνιστά μεταβατική περίοδο.

Η ενίσχυση παρέχεται βάσει του άρθρου 4 του κανονισμού (ΕΚ) αριθ. 1857/2009 και οι επιλέξιμες δαπάνες του καθεστώτος ενισχύσεων καθορίζονται στο κεφάλαιο 5 μέρος C του παραρτήματος 2 του Υπουργείου Γεωργίας, Φύσης και Ποιότητας των Τροφίμων (LNV) και στο άρθρο 2 παράγραφος 2 του καθεστώτος ενισχύσεων του LNV.

Σχετικός(-οί) κλάδος(-οι): Όλες οι μικρές και μεσαίες επιχειρήσεις που δραστηριοποιούνται στον τομέα της πρωτογενούς παραγωγής γεωργικών προϊόντων οι οποίες απαριθμούνται στο παράρτημα Ι της συνθήκης ΕΚ.

Ονομασία και διεύθυνση της χορηγούσας αρχής:

De minister van Landbouw, Natuur en Voedselkwaliteit Postbus 20401 2500 EK Den Haag NEDERLAND

Διεύθυνση στο Διαδίκτυο: http://wetten.overheid.nl/BWBR0024549/geldigheidsdatum_12-11-2009

http://wetten.overheid.nl/BWBR0021281/geldigheidsdatum_12-11-2009

Λοιπές πληροφορίες: Το 97 % των εκπομπών λεπτών σωματιδίων προέρχεται από γεωργικές εκμεταλλεύσεις πρωτογενούς παραγωγής, οι οποίες εκτρέφουν ζώα (πηγή: http://www.emissieregistratie.nl). Η μείωση των εκπομπών λεπτών σωματιδίων από τη γεωργία εστιάζεται επομένως προς το παρόν στις αποτελεσματικές τεχνικές μείωσης των εκπομπών - οι οποίες είναι δυνατόν να προσαρμοστούν σε εκείνες τις γεωργικές εκμεταλλεύσεις.

Η ενίσχυση συμμορφώνεται απολύτως με τους όρους του άρθρου 4 του κανονισμού (ΕΚ) αριθ. 1857/2006.

Η σώρευση των ενισχύσεων συντελείται βάσει του καθεστώτος ενισχύσεων (άρθρο 16 παράγραφος 1 του καθεστώτος ενισχύσεων του LNV).

Αριθ. Ενίσχυσης: XA 256/09

Κράτος μέλος: Δημοκρατία της Λιθουανίας

Περιφέρεια: —

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Pagalba kompensuojant dalį draudimo įmokų

Νομική βάση: Lietuvos Respublikos žemės ūkio ministro 2009 m. balandžio 10 d. įsakymo Nr. 3D-236 „Dėl draudimo įmokų dalinio kompensavimo taisyklių patvirtinimo pakeitimo projektas“.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 30 000 000 LTL με βάση την επίσημη συναλλαγματική ισοτιμία έναντι του ευρώ (8 688 600 EUR).

Μέγιστη ένταση ενίσχυσης: Στους δικαιούχους των ενισχύσεων που έχουν ασφαλίσει τις καλλιέργειές τους έναντι ζημιών που προκαλούνται από δυσμενή καιρικά φαινόμενα τα οποία μπορούν να εξομοιωθούν με θεομηνίες και/ή έναντι ζημιών που προκαλούνται από δυσμενή καιρικά φαινόμενα (παγετός, χαλάζι, πάγος, βροχή, ξηρασία, κ.λπ.) δύναται να επιστραφεί έως και το 50 % των ασφαλίστρων.

Ημερομηνία εφαρμογής: Το καθεστώς ενισχύσεων θα τεθεί σε εφαρμογή μετά την κοινοποίηση από την Επιτροπή της απόδειξης παραλαβής, της καταχώρισης του χαρακτηριστικού αριθμού αναγνώρισης για το καθεστώς ενισχύσεων και της δημοσίευσης των εν λόγω συνοπτικών πληροφοριών στο Διαδίκτυο.

Προσωρινή ημερομηνία εφαρμογής — 1η Δεκεμβρίου 2009.

Διάρκεια του καθεστώτος ενισχύσεων ή της χορήγησης μεμο- νωμένης ενίσχυσης: Έως τις 31 Δεκεμβρίου 2013.

Στόχος της ενίσχυσης: Χορήγηση υποστήριξης σε ΜΜΕ.

Ασφάλιστρα [άρθρο 12 του κανονισμού (ΕΚ) αριθ. 1857/2006 της Επιτροπής].

Σχετικός(-οί) κλάδος(-οι): Πρωτογενής παραγωγή γεωργικών προϊόντων.

Ονομασία και διεύθυνση της χορηγούσας αρχής:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius LIETUVA/LITHUANIA

Διεύθυνση στο Διαδίκτυο: http://www.lrs.lt/pls/proj/dokpaieska.showdoc_l?p_id=8138&p_query=&p_tr2=&p_org=13&p_fix= (Σχέδια κανονισμού εφαρμογής του καθεστώτος κρατικών ενισχύσεων)·

http://www.zum.lt/lt/teisine-informacija/,all.1 (Πλήρες κείμενο των κανονισμών εφαρμογής του καθεστώτος κρατικών ενισχύσεων).

Λοιπές πληροφορίες: Όταν τεθεί σε ισχύ, το εν λόγω καθεστώς κρατικών ενισχύσεων θα αντικαταστήσει το προηγούμενο καθεστώς XA 119/09 «Ενισχύσεις για την επιστροφή ασφαλίστρων».

Αριθ. Ενίσχυσης: XA 258/09

Κράτος μέλος: Ηνωμένο Βασίλειο

Περιφέρεια: England (East Anglia)

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Managing a Masterpiece: The Stour Valley Landscape Partnership

Νομική βάση: National Parks and Access to the Countryside Act 1949

Countryside and Rights of Way Act 2000

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Η συνολική δαπάνη του καθεστώτος αυτού ανέρχεται σε 58 950 GBP. Η κατανομή των δαπανών που προβλέπονται για τα τρία έτη εφαρμογής του καθεστώτος αναφέρεται στον ακόλουθο πίνακα:

Μέγιστη ένταση ενίσχυσης: Η ένταση της ενίσχυσης για κεφαλαιουχικό εξοπλισμό θα μπορεί να φτάσει έως 100 %, όταν η ενίσχυση χορηγείται για τη διατήρηση μη παραγωγικών στοιχείων της κληρονομιάς. Ωστόσο, το ποσοστό της ενίσχυσης θα μειωθεί σύμφωνα με τα ποσοστά που προβλέπονται στο άρθρο 5 του κανονισμού (ΕΚ) αριθ. 1857/2006 της Επιτροπής, όταν η ενίσχυση χορηγείται για την αποκατάσταση παραγωγικών στοιχείων της κληρονομιάς.

Η ένταση της ενίσχυσης για μέτρα τεχνικής στήριξης θα μπορεί να φτάσει έως 100 % σύμφωνα με το άρθρο 15 του κανονισμού (ΕΚ) αριθ. 1857/2006 της Επιτροπής.

Ημερομηνία εφαρμογής: Το καθεστώς θα αρχίσει να εφαρμόζεται από την 1η Απριλίου 2010

Διάρκεια του καθεστώτος ενισχύσεων ή της χορήγησης μεμο- νωμένης ενίσχυσης: Το καθεστώς θα αρχίσει να εφαρμόζεται από την 1η Απριλίου 2010. Θα ολοκληρωθεί στις 31 Μαρτίου 2013. Η τελική πληρωμή θα πραγματοποιηθεί το αργότερο στις 30 Σεπτεμβρίου 2013.

Στόχος της ενίσχυσης: Στόχος της ενίσχυσης είναι να εξασφαλιστεί η αναγνώριση, η διατήρηση και η προώθηση των τοπίων και της κληρονομιάς του Stour Valley από όλους τους κατοίκους, τους εργαζόμενους ή τους επισκέπτες της περιοχής.

Οι γενικοί στόχοι του καθεστώτος είναι:

κατανόηση της ιστορικής εξέλιξης του τοπίου και του τρόπου με τον οποίο επηρεάστηκε από την παραδοσιακή διαχείριση της γης,

διατήρηση ή αποκατάσταση των κτηρίων και των φυσικών στοιχείων τα οποία προσδίδουν στο τοπίο τον ιστορικό χαρακτήρα του,

προώθηση των πολιτιστικών οργανώσεων και δραστηριοτήτων στην περιοχή,

ενθάρρυνση της πρόσβασης και της συμβολής στη διαχείριση του τοπίου καθώς και της σχετικής ενημέρωσης πιο μεγάλου αριθμού ανθρώπων,

βελτίωση της κατανόησης της τοπικής βιοτεχνίας και των άλλων ικανοτήτων με την παροχή της κατάλληλης κατάρτισης.

Οι στόχοι αυτοί θα επιτευχθούν με την υλοποίηση έργων κυρίως σε τοπικό επίπεδο από επαγγελματίες που προορίζονται για τη βελτίωση της κατανόησης, τη διατήρηση στοιχείων και την προώθηση των τοπίων της περιοχής.

Οι στόχοι αυτοί θα επιτευχθούν με τη χορήγηση ενίσχυσης σύμφωνα με το άρθρο 15 του κανονισμού (ΕΚ) αριθ. 1857/2006 που αφορά την τεχνική στήριξη. Επιπλέον, οι ενισχύσεις θα χορηγηθούν για κεφαλαιουχικό εξοπλισμό σε σχέση με μη παραγωγικά στοιχεία, όπως η διατήρηση παραδοσιακών στοιχείων σύμφωνα με το άρθρο 5 του κανονισμού (ΕΚ) αριθ. 1857/2006.

Σχετικός(-οί) κλάδος(-οι): Το καθεστώς αφορά όλους όσους δραστηριοποιούνται στην πρωτογενή γεωργική παραγωγή.

Ονομασία και διεύθυνση της χορηγούσας αρχής:

Managing a Masterpiece: The Stour Valley Landscape Partnership Scheme c/o Suffolk County Council Endeavour House 8 Russell Road Ipswich IP1 2BX UNITED KINGDOM

Θεσμικός φορέας υπεύθυνος για το καθεστώς:

Suffolk County Council Endeavour House 8 Russell Road Ipswich IP1 2BX UNITED KINGDOM

Υπεύθυνος οργανισμός για την εφαρμογή του καθεστώτος:

Managing a Masterpiece: The Stour Valley Landscape Partnership Scheme c/o Dedham Vale AONB and Stour Valley Project Suffolk County Council Endeavour House 8 Russell Road Ipswich IP1 2BX UNITED KINGDOM

Διεύθυνση στο Διαδίκτυο: http://www.dedhamvalestourvalley.org/uploads/MaM%20SVLP%20SA%20Full%20text%20(5)%20Sept%2009.pdf

Λοιπές πληροφορίες: —

Αριθ. Ενίσχυσης: XA 260/09

Κράτος μέλος: Ηνωμένο Βασίλειο

Περιφέρεια: Wales

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Support for Young Entrants into Farming Scheme (Wales)

Νομική βάση: Section 2 (2) of the European Communities Act 1972

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία:

Ελάχιστος αριθμός νέων γεωργών Προβλεπόμενος αριθμός πληρωμών που πραγματοποιούνται ετησίως Ανώτατο ποσό επιχορήγησης Ποσό Σύνολο συμμετεχόντων 2010-2011 100 50 16 000 800 000 100 2011-2012 100 125 16 000 2 000 000 200 2012-2013 100 100 16 000 1 600 000 300 2013-2014 100 100 16 000 1 600 000 400 2014-2015 100 125 16 000 2 000 000 500 Σύνολο 500 500 16 000 8 000 000 1 500

Μέγιστη ένταση ενίσχυσης: Το καθεστώς προβλέπει μέγιστη ένταση ενίσχυσης 100 % ανά δικαιούχο σύμφωνα με το άρθρο 7 του κανονισμού (ΕΚ) αριθ. 1857/2006. Το ανώτατο ποσό πληρωμών ανά δικαιούχο δεν υπερβαίνει τις 16 000 GBP.

Ημερομηνία εφαρμογής: Το καθεστώς θα εφαρμοστεί από τις 5 Απριλίου 2010.

Διάρκεια του καθεστώτος ενισχύσεων ή της χορήγησης μεμο- νωμένης ενίσχυσης: Οι αιτήσεις ενίσχυσης μπορούν να υποβάλλονται από τις 5 Απριλίου 2010 έως τις 4 Απριλίου 2014 ή έως ότου εξαντληθεί ο διαθέσιμος προϋπολογισμός. Οι τελευταίες πληρωμές θα γίνουν το αργότερο στις 4 Απριλίου 2015, δεδομένου ότι οι αιτούντες θα έχουν στη διάθεσή τους ένα έτος κατ’ ανώτατο όριο για να εισπράξουν τα ποσά για καθοδήγηση.

Στόχος της ενίσχυσης: Τομεακή ανάπτυξη. Σύμφωνα με το άρθρο 7 του κανονισμού (ΕΚ) αριθ. 1857/2006, οι ενισχύσεις θα συνίστανται σε επιχορήγηση κεφαλαίου για την κάλυψη του κόστους εγκατάστασης νέων γεωργών οι οποίοι εγκαθίστανται για πρώτη φορά ως επικεφαλής της εκμετάλλευσης και οι οποίοι είναι κάτω των 40 ετών τη στιγμή υποβολής της αίτησης.

Το μέτρο αυτό θα ενθαρρύνει τις επενδύσεις στις γεωργικές εκμεταλλεύσεις και θα δημιουργήσει νέες δραστηριότητες και/ή προστιθέμενη αξία για τη γεωργία στην Ουαλία.

Σχετικός(-οί) κλάδος(-οι): Το καθεστώς εφαρμόζεται σε νέους γεωργούς οι οποίοι θα συμμετέχουν κυρίως στην παραγωγή, παρότι η μεταποίηση και η εμπορία μπορούν να αποτελούν μέρος των δραστηριοτήτων της γεωργικής εκμετάλλευσης. Το καθεστώς εφαρμόζεται σε όλους τους τύπους παραγωγής.

Το καθεστώς αυτό εφαρμόζεται μόνο σε μικρές και μεσαίες επιχειρήσεις (ΜΜΕ), όπως ορίζεται στο άρθρο 2 σημείο 5 του κανονισμού (ΕΚ) αριθ. 1857/2006 της Επιτροπής.

Ονομασία και διεύθυνση της χορηγούσας αρχής: Το αρμόδιο θεσμικό όργανο για το καθεστώς είναι το εξής:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

Ο αρμόδιος οργανισμός για τη διαχείριση του καθεστώτος είναι ο εξής:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

Διεύθυνση στο Διαδίκτυο: http://www.wales.gov.uk/topics/environmentcountryside/farmingandcountryside/farming/youngentrantsupportscheme/?lang=en

Λοιπές πληροφορίες: Περισσότερες και λεπτομερέστερες πληροφορίες σχετικά με την επιλεξιμότητα και τους κανόνες του καθεστώτος διατίθενται στον ανωτέρω δικτυακό σύνδεσμο.

Ημερομηνία και υπογραφή εξ ονόματος του Department for Environment, Food and Rural Affairs (Υπουργείου Περιβάλλοντος, Τροφίμων και Αγροτικών Υποθέσεων), αρμόδιας αρχής του Ηνωμένου Βασιλείου

Mr Duncan Kerr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London

SW1P 3JR

UNITED KINGDOM

Αριθ. Ενίσχυσης: XA 263/09

Κράτος μέλος: Φινλανδία

Περιφέρεια: Manner-Suomi

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Maatilojen energiasuunnitelmatuki

Νομική βάση: Valtionavustuslaki (688/2001)

Valtioneuvoston asetus maatilan energiasuunnitelmatuesta (xx/2009, δεν έχει ακόμη εκδοθεί)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Οι προβλεπόμενες δαπάνες ανέρχονται σε 500 000 EUR για το 2009 και σε 1 600 000 EUR ετησίως για την περίοδο 2010-2011, υπό τον όρο ότι ο κρατικός προϋπολογισμός περιλαμβάνει πίστωση για την καταβολή της ενίσχυσης. Εάν η πίστωση δεν χρησιμοποιηθεί σε ένα συγκεκριμένο έτος, μπορεί να μεταφερθεί στα επόμενα δύο έτη.

Μέγιστη ένταση ενίσχυσης: Η ενίσχυση χορηγείται σύμφωνα με το άρθρο 15 του κανονισμού (ΕΚ) αριθ. 1857/2006 της Επιτροπής. Η ενίσχυση μπορεί να καλύψει το 85 % των συνολικών επιλέξιμων δαπανών. Το μέγιστο συνολικό ποσό των επιλέξιμων δαπανών ανά σχέδιο ανέρχεται σε 1 100 EUR.

Ημερομηνία εφαρμογής: Το καθεστώς ενίσχυσης αρχίζει να ισχύει το νωρίτερο στις 15 Δεκεμβρίου 2009.

Διάρκεια του καθεστώτος ενισχύσεων ή της χορήγησης μεμο- νωμένης ενίσχυσης: Η ενίσχυση στο πλαίσιο του καθεστώτος μπορεί να καταβληθεί κατά την περίοδο 2009-2013.

Στόχος της ενίσχυσης: Επιδότηση των δαπανών που προκύπτουν για τις γεωργικές εκμεταλλεύσεις κατά την εκπόνηση των σχεδίων δράσης για την ενεργειακή απόδοση.

Σχετικός(-οί) κλάδος(-οι): Γεωργικές εκμεταλλεύσεις και εκμεταλλεύσεις κηπευτικών στην ηπειρωτική Φινλανδία.

Ονομασία και διεύθυνση της χορηγούσας αρχής: Χορηγούσα αρχή:

Alueen toimivaltainen työ- ja elinkeinokeskus (up until 31 December 2009)

Alueen toimivaltainen elinkeino-, liikenne- ja ympäristökeskus (from 1 January 2010)

Οργανισμός υπεύθυνος για την καθοδήγηση της εφαρμογής της ενίσχυσης:

Maaseutuvirasto

PL 256

FI-00101 Helsinki

SUOMI/FINLAND

Διεύθυνση στο Διαδίκτυο: http://www.finlex.fi/fi/laki/alkup/2001/20010688

http://www.mmm.fi/maatilojenenergiaohjelma

Λοιπές πληροφορίες: —